type: contracts

text:
 17.5.2007
 MT
 Il-Ġurnal Uffiċjali ta’ l-Unjoni Ewropea
 L 129/40
 FTEHIM
 bejn il-Komunità Ewropea u l-Federazzjoni Russa dwar l-ammissjoni mill-ġdid
 IL-PARTIJIET,
 IL-KOMUNITÀ EWROPEA, minn hawn ’il quddiem imsejħa “il-Komunità”,
 u
 IL-FEDERAZZJONI RUSSA
 DETERMINATI li jsaħħu l-kooperazzjoni tagħhom biex jikkumbattu l-immigrazzjoni llegali b’mod iktar effettiv,
 B’REFERENZA għall-Ftehim dwar is-Sħubija u l-Kooperazzjoni bejn il-Komunità u l-Istati Membri tagħha, fuq naħa, u l-Federazzjoni Russa, fuq in-naħa l-oħra, konkluż f’Korfù fl-24 ta’ Ġunju 1994, u b’mod partikolari l-Artikolu 84 u d-dikjarazzjoni konġunta rigward l-Artikoli 26, 32 u 37 fl-Att Finali tiegħu,
 WARA LI KKUNSIDRAW l-Istqarrija Konġunta miftiehma fl-okkażjoni tal-laqgħa għolja ta’ St. Petersburg li saret fil-31 ta’ Mejju 2003, li jgħid li l-Unjoni Ewropea u l-Federazzjoni Russa jiftehmu li jikkonkludu fil-ħin in-negozjati dwar ftehim ta’ ammissjoni mill-ġdid;
 XEWQANA li jistabbilixxu, permezz ta’ dan il-Ftehim u fuq il-bażi ta’ reċiproċità, proċeduri mgħaġġla u effettivi għall-identifikazzjoni u r-ritorn ta’ persuni li ma, jew m'għadhomx, jissodisfaw il-kondizzjonijiet tad-dħul, preżenza, jew residenza fit-territorji tal-Federazzjoni Russa jew wieħed mill-Istati Membri ta’ l-Unjoni Ewropea, u biex jiffaċilitaw it-tranżitu ta’ persuni fi spirtu ta’ kooperazzjoni,
 B’ENFASI li dan il-Ftehim ser ikun mingħajr preġudizzju għad-drittijiet, l-obbligi u r-responsabiltajiet tal-Komunità, l-Istati Membri ta’ l-Unjoni Ewropea u tal-Federazzjoni Russa li joħorġu mil-Liġi Internazzjonali inklużi r-regoli legali tad-Drittijiet Internazzjonali tal-Bniedem, ikkonfermati, b'mod partikolari, mid-Dikjarazzjoni Universali tad-Drittijiet tal-Bniedem ta’ l-10 ta’ Diċembru 1948, il-Patt Internazzjonali dwar id-Drittijiet Ċivili u Politiċi tas-16 ta’ Diċembru 1966, il-Konvenzjoni dwar l-Istatus tar-Refuġjati tat-28 ta’ Lulju 1951 u l-Protokoll dwar l-Istatus tar-Refuġjati tal-31 ta’ Jannar 1967, il-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali ta’ l-4 ta’ Novembru 1950 u l-Protokoll Nru 4 tiegħu tas-16 ta’ Settembru 1963, u l-Konvenzjoni kontra t-Tortura u Trattament jew Kastig Kiefer, Inuman u Degradanti ieħor ta’ l-10 ta’ Diċembru 1984.
 WAQT LI QIESU l-Protokoll dwar il-pożizzjoni tad-Danimarka annessa mat-Trattat fuq l-Unjoni Ewropea tas-7 ta’ Frar 1992 u t-Trattat li jistabilixxi l-Komunità Ewropea tal-25 ta’ Marzu 1957 u jikkonfermaw li d-dispożizzjonijiet ta’ dan il-ftehim ma japplikawx għar-Renju tad-Danimarka,
 FTIEHMU KIF ĠEJ:
 Artikolu 1
 Definizzjonijiet
 Għall-iskop ta’ dan il-Ftehim:
 (a)
 “Ammissjoni mill-Ġdid” għandha tfisser it-trasferiment mill-Istat li jagħmel it-talba u l-ammissjoni mill-Istat li lilu saret it-talba ta’ persuni (ċittadini ta’ l-Istat stess li lilu saret it-talba, ċittadini ta’ pajjiżi terzi jew persuni mingħajr stat) li nstabu deħlin, preżenti jew residenti llegalment fl-Istat li jagħmel it-talba, skond id-dispożizzjonijiet ta’ dan il-Ftehim.
 (b)
 “Stat Membru” għandu jfisser kull Stat Membru ta’ l-Unjoni Ewropea bl-eċċezzjoni tar-Renju tad-Danimarka.
 (c)
 “Ċittadin ta’ Stat Membru” għandu jfisser kull persuna li għandha ċ-ċittadinanza, kif definita għall-iskopijiet tal-Komunità, ta’ Stat Membru.
 (d)
 “Ċittadin tal-Federazzjoni Russa” jew “Ċittadin Russu” għandhom ifissru kull persuna li għandha ċ-ċittadinanza tal-Federazzjoni Russa skond il-liġi tagħha.
 (e)
 “Ċittadin ta’ pajjiż terz” għandu jfisser kull persuna b’ċittadinanza li mhijiex tal-Federazzjoni Russa jew ta’ xi wieħed mill-Istati Membri.
 (f)
 “Persuna mingħajr stat” għandha tfisser kull persuna li m'għandhiex ċittadinanza tal-Federazzjoni Russa jew ta’ xi wieħed mill-Istati Membri, u m’għandu ebda evidenza li għandu ċittadinanza ta’ xi stat ieħor.
 (g)
 “Awtorizzazzjoni ta’ residenza” għandha tfisser permess uffiċjali ta’ kwalunkwe tip maħruġ mill-Federazzjoni Russa jew minn wieħed mill-Istati Membri li jintitolaw lill-persuna li toqgħod fit-territorju tal-Federazzjoni Russa jew ta’ xi wieħed mill-Istati Membri. Dan ma jinkludix permessi temporanji biex il-persuna tibqa’ fit-territorju ta’ l-Istati msemmija in konnessjoni ma’ l-ipproċessar ta’ applikazzjoni ta’ kenn politiku jew applikazzjoni għall-awtorizzazzjoni ta’ residenza.
 (h)
 “Viża” għandha tfisser awtorizzazzjoni maħruġa jew deċiżjoni meħuda mill-Federazzjoni Russa jew minn xi wieħed mill-Istati Membri, li hija meħtieġa biex persuna tidħol, jew tgħaddi mit-territorju tal-Federazzjoni Russa jew xi wieħed mill-Istati Membri. Dan m’għandux jinkludi l-kategorija speċifika tal-viża ta’ tranżitu fl-ajruport.
 (i)
 “Pajjiż li għamel it-talba” għandu jfisser l-Istat (il-Federazzjoni Russa jew xi wieħed mill-Istati Membri) li ssottometta applikazzjoni ta’ ammissjoni mill-ġdid skond taqsima III jew applikazzjoni ta’ tranżitu skond taqsima IV ta’ dan il-Ftehim.
 (j)
 “Pajjiż li lilu saret it-talba” għandu jfisser l-Istat (il-Federazzjoni Russa jew xi wieħed mill-Istati Membri) li lilu hija indirizzata applikazzjoni ta’ ammissjoni mill-ġdid skond taqsima III jew applikazzjoni ta’ tranżitu skond taqsima IV ta’ dan il-Ftehim.
 (k)
 “L-Awtorità Kompetenti” għandha tfisser kull awtorità nazzjonali tal-Federazzjoni Russa jew ta’ wieħed mill-Istati Membri li għandha l-inkarigu li timplimenta dan il-Ftehim, kif imfisser mill-Prokoll bilaterali ta’ implimentazzjoni konkluż bejn il-Federazzjoni Russa u l-Istati Membri individwali skond l-Artikolu 20 (1) a) ta’ dan il-Ftehim.
 (l)
 “Reġjun tal-fruntiera” għandu jfisser iż-żona li testendi sa 30 kilometru mill-fruntiera ta’ art komuni bejn Stat Membru u l-Federazzjoni Russa kif ukoll it-territorji ta’ portijiet marittimi fosthom żoni tad-dwana, u ajruporti Internazzjonali u ta’ l-Istati Membri u tal-Federazzjoni Russa.
 (m)
 “Punt tal-qsim tal-fruntiera” għandu jfisser il-punt tal-qsim awtorizzat mill-Istati Membri jew mill-Federazzjoni Russa għall-qsim tal-fruntieri rispettivi tagħhom bl-art u l-baħar inklużi l-ajruporti Internazzjonali u l-portijiet marittimi.
 (n)
 “Tranżitu” għandu jfisser il-passaġġ ta’ ċittadin ta’ pajjiż terz jew persuna mingħajr stat mit-territorju tal-pajjiż li saritlu t-talba waqt il-vjaġġ mill-Istat li għamel it-talba sal-pajjiż tad-destinazzjoni.
 TAQSIMA I
 L-OBBLIGI TA' AMMISSJONI MILL-ĠDID MILL-FEDERAZZJONI RUSSA
 Artikolu 2
 L-ammissjoni mill-ġdid ta’ ċittadini Russi
 (1) Il-Federazzjoni Russa għandha tħalli tidħol, wara applikazzjoni minn Stat Membru skond il-proċedura maħsuba f’dan il-Ftehim, kull persuna, li ma jew m'għadhiex tissodisfa l-kondizzjonijiet tad-dħul, preżenza jew residenza fit-territorju ta’ l-Istat Membru li jagħmel it-talba sakemm huwa stabbilit, skond l-Artikolu 9 ta’ dan il-Ftehim, li tali persuna hija ċittadina tal-Federazzjoni Russa.
 L-istess għandu japplika għall-persuni preżenti jew residenti llegalment li kellhom iċ-ċittadinanza tal-Federazzjoni Russa meta daħlu fit-territorju ta’ Stat Membru iżda wara rrinunzjaw għaċ-ċittadinanza tal-Federazzjoni Russa skond il-liġijiet nazzjonali ta’ din ta’ l-aħħar, mingħajr ma ħadu ċ-ċittadinanza jew l-awtoritazzjoni ta’ residenza ta’ dak l-Istat Membru jew xi Stat ieħor.
 (2) Wara li l-Federazzjoni Russa tagħti tweġiba pożittiva għall-applikazzjoni ta’ ammissjoni mill-ġdid, il-missjoni diplomatika kompetenti jew l-uffiċċju konsulari tal-Federazzjoni Russa għandu irrispettivament mir-rieda tal-persuna li terġa’ tiġi ammessa, skond il-ħtieġa u bla dewmien, joħroġ dokument ta’ vjaġġ meħtieġ għar-ritorn tal-persuna li ser terġa’ tiġi ammessa f’perjodu ta’ validità ta’ 30 jum kalendarju. Jekk, għal xi raġuni, il-persuna kkonċernata ma tistax tkun trasferita tul il-perjodu ta’ validità tad-dokument tal-vjaġġ, il-missjoni diplomatika kompetenti jew l-uffiċċju konsulari tal-Federazzjoni Russa għandu joħroġ dokument ġdid tal-vjaġġ b’validità ta’ l-istess tul mingħajr dewmien.
 Artikolu 3
 L-Ammissjoni mill-ġdid ta’ ċittadini ta’ pajjiżi terzi u persuni mingħajr stat
 (1) Il-Federazzjoni Russa għandha tħalli tidħol, wara applikazzjoni minn Stat Membru skond il-proċedura maħsuba f’dan il-Ftehim, kull ċittadin ta’ pajjiż terz jew persuna mingħajr stat, li ma jew m'għadhiex tissodisfa l-kondizzjonijiet fis-seħħ dwar id-dħul, preżenza jew residenza fit-territorju ta’ l-Istat Membru li jagħmel it-talba sakemm huwa stabbilit, skond l-Artikolu 10 ta’ dan il-Ftehim, li tali persuna
 (a)
 għandha fil-pussess tagħha, meta tkun sottomessa l-applikazzjoni għall-ammissjoni mill-ġdid, viża valida maħruġa mill-Federazzjoni Russa mad-dħul f'territorju ta’ Stat Membru direttament mit-territorju ta’ l-ewwel; jew
 (b)
 għandha fil-pussess tagħha, meta kienet sottomessa l-applikazzjoni għall-ammissjoni mill-ġdid, awtorizzazzjoni ta’ residenza valida maħruġa mill-Federazzjoni Russa; jew
 (c)
 daħlet illegalment fit-territorju ta’ l-Istati Membri direttament mit-territorju tal-Federazzjoni Russa.
 (2) L-obbligu ta’ l-ammissjoni mill-ġdid ipprovdut f’paragrafu 1 ta’ dan l-Artikolu m’għandux japplika jekk:
 (a)
 iċ-ċittadin ta’ pajjiż terz jew persuna mingħajr stat kien biss fi tranżitu bl-ajru minn ajruport Internazzjonali tal-Federazzjoni Russa; jew
 (b)
 il-pajjiż li għamel it-talba jew Stat Membru ieħor ħareġ liċ-ċittadin minn pajjiż terz jew persuna mingħajr stat viża jew awtorizzazzjoni ta’ residenza sakemm il-persuna m’għandhiex fil-pussess tagħha viża jew awtorizzazzjoni ta’ residenza, maħruġa mill-Federazzjoni Russa li għandha perjodu itwal ta’ validità.
 (c)
 iċ-ċittadin tal-pajjiż terz jew persuna mingħajr stat kellu aċċess mingħajr il-ħtieġa ta’ viża fit-territorju tal-pajjiż li għamel it-talba.
 (3) Wara li l-Federazzjoni Russa tagħti tweġiba pożittiva għall-applikazzjoni għall-ammissjoni mill-ġdid, l-Istat Membru li għamel it-talba joħroġ lill-persuna kkonċernata d-dokument tal-vjaġġ rikonoxxut mill-Federazzjoni Russa (dokument tal-vjaġġ standard għalskopijiet ta’ tkeċċija skond il-formola mfissra mir-rakkomandazzjoni tal-Kunsill tal-KE fit-30 ta’ Novembru 1994).
 TAQSIMA II
 OBBLIGI TA’ L-AMMISSJONI MILL-ĠDID MILL-KOMUNITÀ
 Artikolu 4
 L-Ammissjoni mill-ġdid ta’ ċittadini ta’ l-Istati Membri
 (1) Stat Membru għandu jħalli tidħol, wara applikazzjoni mill-Federazzjoni Russa u skond il-proċedura maħsuba f’dan il-Ftehim, kull persuna, li ma jew m'għadhiex tissodisfa l-kondizzjonijiet tad-dħul, il-preżenza jew ir-residenza fit-territorju tal-Federazzjoni Russa sakemm huwa stabbilit, skond l-Artikolu 9 ta’ dan il-Ftehim, li tali persuna hija ċittadina ta’ dak l-Istat Membru.
 L-istess għandu japplika għall-persuni preżenti jew residenti illegalment li kellhom iċ-ċittadinanza ta’ l-Istat Membru meta daħlu fit-territorju tal-Federazzjoni Russa iżda wara rrinunzjaw għaċ-ċittadinanza ta’ l-Istat Membru skond il-liġijiet nazzjonali ta’ dan ta’ l-aħħar, mingħajr ma ħadu ċ-ċittadinanza jew l-awtoritazzjoni ta’ residenza tal-Federazzjoni Russa jew xi Stat ieħor.
 (2) Wara li l-Istat Membru jagħti tweġiba pożittiva għall-applikazzjoni ta’ ammissjoni mill-ġdid, il-missjoni diplomatika kompetenti jew l-uffiċċju konsulari ta’ l-Istat Membru kkonċernat għandu irrispettivament mir-rieda tal-persuna li terġa’ tkun ammessa, skond il-ħtieġa u bla dewmien, toħroġ dokument ta’ vjaġġ meħtieġ għar-ritorn tal-persuna li ser terġa’ tkun ammessa f’perjodu ta’ validità ta’ 30 jum kalendarju. Jekk, għal xi raġuni, il-persuna kkonċernata ma tistax tkun trasferita tul il-perjodu ta’ validità tad-dokument tal-vjaġġ, l-Istat Membru kkonċernat għandu joħroġ dokument ġdid ta’ vjaġġ b’validità ta’ l-istess tul mingħajr dewmien.
 Artikolu 5
 L-Ammissjoni mill-ġdid ta’ ċittadini ta’ pajjiżi terzi u persuni mingħajr stat
 (1) Stat Membru għandu jħalli jidħlu, wara applikazzjoni mill-Federazzjoni Russa u skond il-proċedura maħsuba f’dan il-Ftehim, kull ċittadin ta’ pajjiż terz jew persuni mingħajr stat, li ma jew m'għadhomx jissodisfaw il-kondizzjonijiet fis-seħħ dwar id-dħul, preżenza jew residenza fit-territorju tal-Federazzjoni Russa sakemm tista’ tinġieb prova skond l-Artikolu 10 ta’ dan il-Ftehim, li tali persuna
 (a)
 għandha fil-pussess tagħha, meta tkun sottomessa l-applikazzjoni għall-ammissjoni mill-ġdid, viża valida maħruġa mill-Istat Membru mad-dħul fit-territorju tal-Federazzjoni Russa direttament mit-territorju ta’ l-ewwel; jew
 (b)
 għandha fil-pussess tagħha, meta tkun sottomessa l-applikazzjoni għall-ammissjoni mill-ġdid, awtorizzazzjoni ta’ residenza valida maħruġa mill-Istat Membru li lilu saret it-talba; jew
 (c)
 daħlet illegalment fit-territorju tal-Federazzjoni Russa direttament mit-territorju ta’ l-Istat Membru li lilu saret it-talba.
 2) L-obbligu ta’ l-ammissjoni mill-ġdid ipprovdut f’paragrafu 1 ta’ dan l-Artikolu m’għandux japplika jekk:
 (a)
 iċ-ċittadin ta’ pajjiż terz jew persuna mingħajr stat kien biss fi tranżitu bl-ajru minn ajruport Internazzjonali ta’ l-Istat Membru li lilu saret it-talba;
 (b)
 il-Federazzjoni Russa ħarġet liċ-ċittadin minn pajjiż terz jew persuna mingħajr stat viża jew awtorizzazzjoni ta’ residenza sakemm il-persuna m’għandhiex fil-pussess tagħha viża jew permess ta’ residenza, maħruġa mill-Istat Membru li għandha perjodu itwal ta’ validità.
 (c)
 iċ-ċittadin tal-pajjiż terz jew persuna mingħajr stat kellu aċċess mingħajr il-ħtieġa ta’ viża fit-territorju tal-Federazzjoni Russa.
 (3) L-obbligu ta’ l-ammissjoni mill-ġdid f’paragrafu 1 ta’ dan l-Artikolu huwa għall-Istat Membru li ħareġ il-viża jew awtorizzazzjoni ta’ residenza. Jekk tnejn jew aktar Stati Membri ħarġu viża jew awtorizzazzjoni ta’ residenza, l-obbligu ta’ l-ammissjoni mill-ġdid f'paragrafu 1 ta’ dan l-Artikolu huwa għall-Istat Membru li ħareġ id-dokument b'perjodu ta’ validità itwal, jew, jekk wieħed jew bosta minnhom diġà skadew, id-dokument li għadu validu. Jekk id-dokumenti kollha diġà skadew, l-obbligu ta’ l-ammissjoni mill-ġdid f’paragrafu 1 ta’ dan l-Artikolu huwa għall-Istat Membru li ħareġ id-dokument bl-iktar data riċenti ta’ skadenza.
 (4) Wara li l-Istat Membru li lilu saret it-talba ta tweġiba pożittiva għall-applikazzjoni għall-ammissjoni mill-ġdid, il-Federazzjoni Russa toħroġ lill-persuna li ser terġa’ tiddaħħal, dokument tal-vjaġġ rikonoxxut mill-Istat Membru kkonċernat.
 TAQSIMA III
 IL-PROĊEDURA TA’ AMMISSJONI MILL-ĠDID
 Artikolu 6
 L-applikazzjoni għall-ammissjoni mill-ġdid
 (1) Suġġett għall-paragrafu 2, kull trasferiment ta’ persuna li ser tiddaħħal mill-ġdid fuq il-bażi ta’ wieħed mill-obbligi fl-Artikoli 2 sa 5 ta’ dan il-Ftehim jeħtieġ is-sottomissjoni ta’ applikazzjoni ta’ ammissjoni mill-ġdid lill-awtorità kompetenti ta’ l-Istat li lilu saret it-talba.
 (2) B’deroga ta’ l-Artikoli 2 sa 5 ta’ dan il-Ftehim, l-ebda applikazzjoni ta’ ammissjoni mill-ġdid hija meħtieġa meta l-persuna li ser tiddaħħal mill-ġdid għandha fil-pussess tagħha passaport nazzjonali validu u, fil-każ li din il-persuna hija ċittadina ta’ pajjiż terz jew hija persuna mingħajr stat, għandha wkoll viża valida jew awtorizzazzjoni ta’ residenza ta’ l-Istat li ser idaħħal din il-persuna.
 (3) Jekk persuna tinqabad fir-reġjun tal-fruntiera ta’ l-Istat li għamel it-talba wara li qasmet illegalment il-fruntiera mit-territorju ta’ l-Istat li għamel it-talba, il-pajjiż li lilu saret it-talba jista' jissottometti applikazzjoni ta’ ammissjoni mill-ġdid sa jumejn tax-xogħol wara li nqabdet din il-persuna (proċedura aċċelerata).
 Artikolu 7
 Il-kontenut ta’ l-applikazzjoni għall-ammissjoni mill-ġdid
 (1) Kull applikazzjoni ta’ ammissjoni mill-ġdid għandu jkollha din l-informazzjoni:
 (a)
 id-dettalji tal-persuna kkonċernata (per eżempju l-ismijiet, kunjomijiet, data tat-twelid u – fejn possibbli – il-post tat-twelid, u l-aħħar post ta’ residenza);
 (b)
 indikazzjoni ta’ evidenza dwar in-nazzjonalità, id-dħul u r-residenza llegali, u r-raġunijiet għall-ammissjoni mill-ġdid ta’ ċittadini minn pajjiżi terzi u persuni mingħajr stat kif imfissra f’Artikoli 3(1) u 5(1) ta’ dan il-Ftehim.
 (2) Safejn hu possibbli, l-applikazzjoni għall-ammissjoni mill-ġdid għandha jkollha wkoll l-informazzjoni li ġejja:
 (a)
 dikjarazzjoni li tindika li l-persuna li għandha tkun trasferita jista’ jkollha bżonn għajnuna jew kura, sakemm il-persuna kkonċernata tkun qablet b'mod ċar ma’ l-istqarrija;
 (b)
 kull miżura oħra ta’ protezzjoni jew sigurtà li tista’ tkun meħtieġa fil-każ individwali ta’ trasferiment.
 (3) Formola komuni li għandha tintuża fl-applikazzjonijiet ta’ ammissjoni mill-ġdid hija mehmuża ma’ Anness 1 ta’ dan il-Ftehim.
 Artikolu 8
 Tweġiba għall-applikazzjoni ta’ l-ammissjoni mill-ġdid
 Tweġiba għall-applikazzjoni għall-ammissjoni mill-ġdid għandha tingħata bil-miktub.
 Artikolu 9
 Evidenza dwar in-nazzjonalità
 (1) Nazzjonalità skond l-Artikolu 2(1) u l-Artikolu 4( 1) ta’ dan il-Ftehim tista’ tiġi stabbilita permezz ta’ mill-inqas wieħed mid-dokumenti elenkati f’Anness 2 ta’ dan il-Ftehim, anki meta l-perjodu tiegħu ta’ validità jkun skada. Jekk dokumenti bħal dawn jkunu ppreżentati, l-Istati Membri u l-Federazzjoni Russa għandhom it-tnejn jirrikonoxxu n-nazzjonalità mingħajr ebda ħtieġa ta’ iktar verifika.
 (2) Jekk l-ebda dokument elenkat f’Anness 2 ta’ dan il-Ftehim ma jista’ jkun ippreżentat, in-nazzjonalità skond l-Artikolu 2(1) u l-Artikolu 4(1) ta’ dan il-Ftehim tista’ tkun stabbilita permezz ta’ mill-inqas wieħed mid-dokumenti elenkati f'Anness 3 ta’ dan il-Ftehim, anki jekk il-perjodu ta’ validità jkun skada.
 —
 Jekk id-dokumenti elenkati f’Anness 3 A ta’ dan il-Ftehim jiġu ppreżentati, l-Istati Membri u l-Federazzjoni Russa jikkunsidraw li n-nazzjonalità hija stabbilita sakemm ma jkunx ippruvat bil-kontra;
 —
 Jekk id-dokumenti elenkati f’Anness 3 B ta’ dan il-ftehim jkunu ppreżentati, l-Istati Membri u l-Federazzjoni Russa jqisu dan bħala raġuni biex jinbdew verifiki xierqa.
 (3) In-nazzjonalità ma tistax tkun stabbilita permezz ta’ dokumenti foloz.
 (4) Jekk l-ebda wieħed mid-dokumenti elenkati f’Annessi 2 u 3 ta’ dan il-Ftehim ma jista’ jkun ppreżentat, ir-rappreżentanza diplomatika kompetenti jew il-post konsulari tal-Federazzjoni Russa jew l-Istat Membru kkonċernat għandu, meta mitlub, jagħmel l-arranġamenti ma’ l-awtorità kompetenti ta’ l-Istat li għamel it-talba biex jintervista mingħajr dewmien il-persuna li ser tiddaħħal lura biex jistabilixxi n-nazzjonalità tiegħu jew tagħha. Il-proċedura għal dawn l-intervisti għandha tkun stabbilita fil-Protokolli ta’ implimentazzjoni previsti fl-Artikolu 20 ta’ dan il-Ftehim.
 Artikolu 10
 L-Evidenza dwar ċittadini ta’ pajjiżi terzi u persuni mingħajr stat
 (1) Il-prova tar-raġunijiet għall-ammissjoni mill-ġdid ta’ ċittadini ta’ pajjiżi terzi u persuni mingħajr stat kif imniżżla fl-Artikolu 3(1) u fl-Artikolu 5(1) ta’ dan il-Ftehim tista’ tingħata permezz ta’ mill-inqas wieħed mid-dokumenti elenkati f’Anness 4 ta’ dan il-Ftehim. Kull prova bħal din għandha tkun rikonoxxuta mill-Istati Membri u mill-Federazzjoni Russa mingħajr il-ħtieġa ta’ aktar verifika.
 (2) Prova indiretta tar-raġunijiet għall-ammissjoni mill-ġdid ta’ ċittadini ta’ pajjiżi terzi u persuni mingħajr stat skond l-Artikolu 3( 1) u l-Artikolu 5(1) ta’ dan il-Ftehim tista’ tingħata permezz ta’ mill-inqas wieħed mid-dokumenti elenkati f’Anness 5 ta’ dan il-Ftehim.
 —
 Jekk mezzi ta’ evidenza elenkati f’Anness 5 A ta’ dan il-Ftehim jkunu ppreżentati, l-Istati Membri u l-Federazzjoni Russa għandhom iqisu li l-kondizzjonijiet huma stabbiliti sakemm ma jiġix ippruvat bil-kontra;
 —
 Jekk mezzi ta’ evidenza elenkati f’Anness 5 B ta’ dan il-Ftehim jkunu ppreżentati, l-Istati Membri u l-Federazzjoni Russa jqisuhom bħala raġuni biex tinbeda verifika xierqa.
 (3) Prova tar-raġunijiet għall-ammissjoni mill-ġdid ta’ ċittadini ta’ pajjiżi terzi u ta’ persuni mingħajr stat ma tistax tingħata permezz ta’ dokumenti foloz.
 (4) L-illegalità tad-dħul, preżenza jew residenza għandha tkun stabbilita permezz ta’ dokumenti tal-vjaġġ tal-persuna kkonċernata li fihom hija nieqsa l-viża neċessarja jew l-awtorizzazzjoni ta’ residenza għat-territorju ta’ l-Istat li għamel it-talba. Stqarrija motivata b’mod xieraq mill-Istat li għamel it-talba li l-persuna kkonċernata nstabet li ma kellh id-dokumenti tal-vjaġġ, il-viża jew l-awtorizzazzjoni ta’ residenza neċessarji għandha wkoll tkun ta’ evidenza prima facie tad-dħul, tal-preżenza jew tar-residenza llegali.
 Artikolu 11
 Limiti ta’ żmien
 (1) L-applikazzjoni għall-ammissjoni mill-ġdid għandha tkun sottomessa lill-awtorità kompetenti ta’ l-Istat li lilu saret it-talba sa massimu ta’ 180 jum kalendarju mid-data li l-awtorità kompetenti ta’ l-Istat li għamel it-talba kellu t-tagħrif li ċittadin ta’ pajjiż terz jew persuna mingħajr stat ma, jew m’għadux, jissodisfa l-kondizzjonijiet fis-seħħ għad-dħul, il-preżenza jew ir-residenza.
 (2) Għandha tingħata tweġiba għall-applikazzjoni ta’ ammissjoni mill-ġdid sa massimu ta’ 25 jum kalendarju mid-data tal-konferma li waslet l-applikazzjoni għall-ammissjoni mill-ġdid. Mingħajr preġudizju għall-arranġamenti speċifiċi li għandu jsir qbil dwarhom fil-qafas tal-protokolli ta’ implimentazzjoni konklużi skond l-Artikolu 20, fejn huma ostakli legali jew fattwali biex ikun hemm tweġiba fil-ħin għall-applikazzjoni, il-limitu ta’ żmien għandu jkun estiż sa 60 jum kalendarju wara li ssir talba motivata.
 (3) Fil-każ ta’ applikazzjoni ta’ ammissjoni mill-ġdid sottomessa permezz ta’ proċedura aċċelerata skond l-Artikolu 6(3) ta’ dan il-Ftehim, għandha tingħata risposta sa jumejn ta’ xogħol (definiti skond il-liġi ta’ l-Istat li lilu saret it-talba) mill-konferma tal-wasla kkonfermata ta’ l-applikazzjoni għall-ammissjoni mill-ġdid.
 (4) Meta jiskadu l-limiti ta’ żmien li hemm referenza għalihom fil-paragrafi 2 u 3 ta’ dan l-Artikolu, l-ammissjoni mill-ġdid titqies li kienet milqugħa.
 (5) Il-persuna kkonċernata għandha tkun trasferita fi żmien 90 jum kalendarju. Fil-każ ta’ trasferiment bi proċedura aċċelerata skond Artikolu 6(3) ta’ dan il-Ftehim, il-persuna kkonċernata għandha tkun trasferita fi żmien jumejn xogħol. Meta ssir talba motivata kif xieraq, dan il-limitu ta’ żmien jista’ jkun estiż biż-żmien li ttieħed biex jingħelbu l-ostakli legali u prattiċi. Il-limiti ta’ żmien msemmija f’dan il-paragrafu jibdew mid-data tal-wasla ta’ tweġiba pożittiva għall-applikazzjoni għall-ammissjoni mill-ġdid.
 Artikolu 12
 Rifjut ta’ applikazzjoni għall-ammissjoni mill-ġdid
 Għandhom jingħataw ir-raġunijiet għar-rifjut ta’ applikazzjoni għall-ammissjoni mill-ġdid.
 Artikolu 13
 Modalitajiet ta’ trasferiment u metodu ta’ trasport
 (1) Qabel it-trasferiment ta’ persuna, l-awtoritajiet kompetenti tal-Federazzjoni Russa u l-Istat Membru kkonċernat għandhom jagħmlu arranġamenti bil-miktub u minn qabel dwar id-data tat-trasferiment, il-punt fejn il-persuna taqsam il-fruntiera u jekk hemm xi ħadd jakkumpanjaha.
 (2) Il-mezzi kollha ta’ trasport, bl-ajru, l-art jew il-baħar, huma permessi biex iseħħ it-trasferiment. Ir-ritorn bl-ajru mhux ristrett għall-użu tal-linja nazzjonali jew staff ta’ l-Istat li għamel it-talba u jista’ jsir bl-użu ta’ titjiriet skedati u titjiriet charter.
 TAQSIMA IV
 OPERAZZJONIJIET TA’ TRANŻITU
 Artikolu 14
 Prinċipji ġenerali
 (1) L-Istati Membri u l-Federazzjoni Russa għandhom jirrestrinġu t-tranżitu ta’ ċittadini ta’ pajjiżi terzi jew persuni mingħajr stat għall-każijiet fejn dawn il-persuni ma jistgħux jintbagħtu lura direttament lejn l-Istat ta’ destinazzjoni.
 (2) Il-Federazzjoni Russa għandha tippermetti t-tranżitu ta’ ċittadini ta’ pajjiżi terzi jew persuni mingħajr stat jekk l-Istat Membru jitlob dan, u Stat Membru għandu jawtorizza t-tranżitu ta’ ċittadini ta’ pajjiżi terzi jew persuni mingħajr stat jekk il-Federazzjoni Russa titlob dan, jekk ikunu assigurati l-vjaġġ lejn id-destinazzjoni li jgħaddi minn Stati oħra ta’ tranżitu u l-ammissjoni mill-Istat ta’ destinazzjoni.
 (3) It-tranżitu jista’ jiġi rrifjutat mill-Federazzjoni Russa jew Stat Membru
 (a)
 jekk iċ-ċittadin ta’ pajjiż terz jew persuna mingħajr stat huwa f’riskju li jkun suġġett għat-tortura jew trattament inuman jew degradanti jew kastig jew il-piena tal-mewt jew persekuzzjoni minħabba r-razza tiegħu, ir-reliġjon, in-nazzjonalità, sħubija f'xi grupp soċjali partikolari jew konvinzjoni politika fl-Istat ta’ destinazzjoni jew Stat ieħor ta’ tranżitu; jew
 (b)
 jekk iċ-ċittadin ta’ pajjiż terz jew persuna mingħajr stat ikun suġġett għall-persekuzzjoni kriminali jew sanzjonijiet fl-Istat li lilu saret it-talba jew f’xi Stat ieħor ta’ tranżitu; jew
 (c)
 minħabba raġunijiet ta’ saħħa pubblika, sigurtà domestika, ordni pubblika jew interessi oħra nazzjonali ta’ l-Istat li lilu saret it-talba.
 (4) Il-Federazzjoni Russa jew Stat Membru jistgħu jirrevokaw kull awtorizzazzjoni maħruġa jekk jinqalgħu jew jitfaċċaw iċ-ċirkostanzi li saret referenza għalihom fil-paragrafu 3 ta’ dan l-Artikolu li jżommu milli ssir l-operazzjoni ta’ tranżitu, jew jekk il-vjaġġ lejn id-destinazzjoni lejn Stati possibbli ta’ tranżitu jew l-ammissjoni mill-ġdid mill-Istat ta’ destinazzjoni ma jibqax assigurat. F’dan il-każ, l-Istat li għamel it-talba għandu jieħu lura ċ-ċittadin mill-pajjiż tat-tielet dinja jew persuna mingħajr stat, kif meħtieġ u mingħajr dewmien.
 Artikolu 15
 Proċedura tat-tranżitu
 (1) Applikazzjoni għall-operazzjonijiet ta’ tranżitu għandha tkun sottomessa lill-awtoritajiet kompetenti bil-miktub u għandu jkollha l-informazzjoni li ġejja:
 (a)
 it-tip ta’ tranżitu (bl-ajru, bl-art jew bil-baħar), Stati oħra possibbli ta’ tranżitu u d-destinazzjoni finali;
 (b)
 id-dettalji tal-persuna kkonċernata (per eżempju l-isem, il-kunjom, id-data tat-twelid u – fejn possibbli – il-post tat-twelid, in-nazzjonalità, it-tip u n-numru ta’ dokument tal-vjaġġ);
 (c)
 fejn hu maħsub li ser ikun il-punt fejn tinqasam il-fruntiera, il-ħin tat-trasferiment u l-persuni li jistgħu jakkumpanjawha;
 (d)
 dikjarazzjoni li min-naħa ta’ l-Istat li għamel it-talba, jiġu applikati l-kundizzjonijiet skond l-Artikolu 14(2) ta’ dan il-Ftehim, u ebda raġuni għal rifjut skond Artikolu 14(3) ta’ dan il-Ftehim ma hija magħrufa.
 Formola komuni li għandha tintuża fl-applikazzjonijiet ta’ tranżitu hija mehmuża ma’ Anness 6 ta’ dan il-Ftehim.
 (2) L-Istat li lilu saret it-talba għandu jinforma bil-miktub lill-awtoritajiet kompetenti ta’ l-Istat li għamel it-talba tal-kunsens għall-ammissjoni, u jikkonferma l-punt fejn ser tinqasam il-fruntiera, il-ħin maħsub ta’ l-ammissjoni, jew jinfurmah om bir-rifjut ta’ l-ammissjoni u r-raġunijiet għal rifjut bħal dan.
 (3) Jekk l-operazzjoni ta’ tranżitu ssir bl-ajru, il-persuna li ser terġa’ tkun ammessa u l-persuni li jistgħu jakkumpanjawha jkunu eżentati milli jkollhom viża speċifika ta’ tranżitu ta’ l-ajruport.
 (4) L-awtoritajiet kompetenti ta’ l-Istat li lilu saret it-talba għandhom, wara konsultazzjonijiet reċiproċi, jappoġġjaw l-operazzjonijiet ta’ tranżitu, partikolarment permezz tas-sorveljanza tal-persuni kkonċernati u l-għoti ta’ amenitajiet xierqa għal dak l-iskop.
 TAQSIMA V
 SPEJJEŻ
 Artikolu 16
 Spejjeż ta’ trasport u tranżitu
 Bla preġudizzju għad-dritt ta’ l-awtoritajiet kompetenti li jirkupraw l-ispejjeż marbuta ma’ l-ammissjoni mill-ġdid mingħand il-persuna li ser tiddaħħal lura jew partijiet terzi, l-ispejjeż kollha tat-trasport marbuta ma’ l-ammissjoni mill-ġdid u t-tranżitu sal-punt fejn inqasmet il-fruntiera ta’ l-Istat li lilu saret it-talba, għandhom jitħallsu mill-Istat li għamel it-talba.
 TAQSIMA VI
 IL-PROTEZZJONI TAD-DATA
 Artikolu 17
 Il-Protezzjoni tad-data
 Il-komunikazzjoni ta’ data personali għandha sseħħ biss jekk komunikazzjoni bħal din hija meħtieġa għall-implimentazzjoni ta’ dan il-Ftehim mill-awtoritajiet kompetenti tal-Federazzjoni Russa jew Stat Membru skond il-każ. Meta ssir komunikazzjoni, proċessar jew trattament tad-data personali f’każ partikolari, l-awtoritajiet kompetenti tal-Federazzjoni Russa għandhom jirrispettaw il-liġi relevanti tal-Federazzjoni Russa, u l-awtoritajiet kompetenti ta’ l-Istat Membru għandhom jirrispettaw id-dispożizzjonijiet tad-Direttiva 95/46/KE u l-liġi nazzjonali ta’ dak l-Istat Membru adottati skond id-direttiva. Għandhom japplikaw ukoll il-prinċipji li ġejjin:
 (a)
 id-data personali għandha tiġi proċessata b’mod ġust u legali.
 (b)
 id-data personali għandha tinġabar għall-iskop speċifiku, espliċitu u leġittimu ta’ l-implimentazzjoni ta’ dan il-Ftehim u ma tkomplix tkun ipproċessata b’mod mhux kompatibbli ma’ dan l-iskop.
 (c)
 id-data personali għandha tkun adegwata, relevanti u mhux eċċessiva b'relazzjoni ma’ l-għan li għalih tinġabar u/jew tkun ipproċessata aktar; b’mod partikolari, id-data personali komunikata tista’ tkun biss dwar dan li ġej:
 —
 id-dettalji tal-persuna li ser terġa’ tkun ammessa (per eżempju l-kunjom, l-isem, xi ismijiet preċedenti, ismijiet oħra wżati li bihom kienet magħrufa jew psewdonimi, id-data u l-post tat-twelid, is-sess, in-nazzjonalità attwali u preċedenti),
 —
 il-karta ta’ l-identità jew passaport (it-tip, in-numru, l-perjodu ta’ validità, id-data tal-ħruġ, il-post tal-ħruġ),
 —
 waqfiet u itinerarji,
 —
 informazzjoni oħra meħtieġa biex tkun identifikata l-persuna li ser terġa’ tkun ammessa jew biex ikunu eżaminati r-rekwiżiti ta’ ammissjoni mill-ġdid skond dan il-Ftehim.
 (d)
 id-data personali għandha tkun eżatta u, fejn meħtieġ, aġġornata.
 (e)
 id-data personali għandha tinżamm b’mod li jippermetti l-identifikazzjoni tas-suġġetti tad-data għal mhux iktar mill-perjodu neċessarju għall-iskop li għalih inġabret id-data jew li kompliet tiġi proċessata.
 (f)
 Kemm l-awtorità kompetenti li tikkomunika d-data personali kif ukoll l-awtorità kompetenti li tirċeviha għandhom jieħdu kull pass biex jassiguraw kif xieraq ir-ratifika, tħassir jew iż-żamma ta’ data personali fejn l-ipproċessar tagħha ma jissodisfax id-dispożizzjonijiet ta’ par c) u d) ta’ dan l-Artikolu, partikolarment għaliex id-data mhijiex adegwata, relevanti, eżatta, jew hija eċċessiva fir-rigward ta’ l-iskop ta’ l-ipproċessar. Dan jinkludi n-notifika ta’ kull rettifika, tħassir jew żamma ta’ data bħal din lill-Parti l-oħra.
 (g)
 Jekk tintalab, l-awtorità kompetenti li tirċievi d-data personali għandha tinforma lill-awtorità kompetenti li tikkomunika d-data personali bl-użu tad-data komunikata u r-riżultati miksuba.
 (h)
 Id-data personali tista’ tkun komunikata biss lill-awtoritajiet kompetenti li għandhom is-setgħa li jimplimentaw dan il-ftehim. Iktar komunikazzjoni lill-entitajiet oħra teħtieġ kunsens minn qabel ta’ l-awtorità kompetenti li qed tikkomunika d-data personali.
 (i)
 L-awtorità kompetenti li qed tikkomunika d-data personali u l-awtorità kompetenti li tirċievi d-data personali huma obbligati li jirreġistraw bil-miktub il-komunikazzjoni u l-wasla tad-data personali.
 TAQSIMA VII
 IMPLIMENTAZZJONI U APPLIKAZZJONI
 Artikolu 18
 Ir-relazzjoni ma’ obbligi oħra Internazzjonali
 (1) Dan il-Ftehim għandu jkun bla preġudizzju għad-drittijiet, l-obbligi u r-responsabiltajiet tal-Komunità, l-Istati Membri u l-Federazzjoni Russa li joħorġu mil-Liġi Internazzjonali, u b’mod partikolari minn
 (a)
 il-Konvenzjoni tat-28 ta’ Lulju 1951 u l-Protokoll tal-31 ta’ Jannar 1967 dwar l-Istat tar-Refuġjati;
 (b)
 il-Konvenzjoni Ewropea ta’ l-4 ta’ Novembru 1950 dwar il-Protezzjoni tad-Drittijiet tal-Bniedem u l-Libertajiet Fundamentali;
 (c)
 il-Konvenzjoni ta’ l-10 ta’ Diċembru 1984 kontra t-Tortura u t-Trattament jew Kastig ieħor Kiefer, Inuman jew Degradanti;
 (d)
 it-Trattati internazzjonali dwar l-estradizzjoni u t-tranżitu;
 (e)
 it-Trattati internazzjonali multilaterali li fihom ir-regoli dwar l-ammissjoni mill-ġdid ta’ ċittadini barranin, bħall-Konvenzjoni dwar l-Avjazzjoni Ċivili Internazzjonali tas-7 ta’ Diċembru 1944.
 (2) Id-dispożizzjonijiet ta’ dan il-Ftehim għandhom jieħdu preċedenza fuq id-dispożizzjonijiet ta’ kull trattat jew arranġament bilaterali dwar l-ammissjoni mill-ġdid li kien, jew jista’, skond l-Artikolu 20 ta’ dan il-Ftehim, ikun konkluż bejn Stati Membri individwali u l-Federazzjoni Russa safejn id-dispożizzjonijiet ta’ dawn it-trattati jew arranġamenti jkopru kwistjonijiet ittrattati fil-Ftehim preżenti.
 (3) Xejn f’dan il-Ftehim m’għandu jżomm ir-ritorn ta’ persuna taħt arranġamenti oħra formali jew informali.
 Artikolu 19
 Kumitat konġunt ta’ l-ammissjoni mill-ġdid
 (1) Il-Partijiet għandhom jaħtru kumitat konġunt ta’ l-ammissjoni mill-ġdid (li minn issa jkun magħruf bħala “il-Kumitat”) li ser ikollu b'mod partikolari l-kompitu
 (a)
 li jissorvelja l-applikazzjoni ta’ dan il-Ftehim;
 (b)
 li jiddeċiedi dwar l-arranġamenti neċessarji għat-twettiq uniformi ta’ dan il-Ftehim;
 (c)
 li jkollu bdil regolari ta’ informazzjoni dwar il-Protokolli ta’ implimentazzjoni konklużi mill-Istati Membri individwali u l-Federazzjoni Russa skond l-Artikolu 20 ta’ dan il-Ftehim;
 (d)
 li jiddeċiedi fuq l-emendi għall-Annessi ta’ dan il-Ftehim;
 (e)
 li jipproponi emendi għal dan il-Ftehim;
 (f)
 li jeżamina u, jekk meqjus neċessarju, jipproponi emendi għal dan il-Ftehim fil-każ ta’ adeżjonijiet ġodda fl-Unjoni Ewropea.
 (2) Id-deċiżjonijiet tal-Kumitat għandhom jorbtu lill-Partijiet.
 (3) Il-Kumitat għandu jkun magħmul minn rappreżentanti tal-Komunità u l-Federazzjoni Russa; il-Komunità għandha tkun rappreżentata mill-Kummissjoni Ewropea megħjuna minn esperti mill-Istati Membri.
 (4) Il-Kumitat għandu jiltaqa’ meta meħtieġ fuq talba ta’ waħda mill-Partijiet.
 (5) Il-Kumitat għandu jistabbilixxi r-regoli tiegħu ta’ proċedura.
 Artikolu 20
 Protokolli ta’ implimentazzjoni
 (1) Il-Federazzjoni Russa u l-Istati Membri għandhom jikkonkludu Protokolli ta’ implimentazzjoni li għandhom ikopru regoli dwar
 (a)
 l-awtoritajiet kompetenti, il-punti fejn tinqasam il-fruntiera, il-bdil ta’ informazzjoni dwar punti ta’ kuntatt u l-lingwi li jintużaw fil-komunikazzjoni;
 (b)
 il-modalitajiet għall-ammissjoni mill-ġdid bi proċedura aċċelerata;
 (c)
 il-kondizzjonijiet ta’ trasferimenti skortati, inkluż it-tranżitu ta’ ċittadini ta’ pajjiżi terzi u persuni mingħajr stat li jkollhom skorta magħhom;
 (d)
 provi u evidenza addizzjonali ma’ dawk elenkati fl-Annessi 2 u 5 ta’ dan il-Ftehim;
 (e)
 il-proċedura għall-intervisti prevista fl-Artikolu 9 ta’ dan il-Ftehim;
 (f)
 fejn meħtieġ, arranġamenti speċifiċi dwar limiti ta’ żmien għall-ipproċessar ta’ applikazzjonijiet ta’ ammissjoni mill-ġdid skond l-Artikolu 11(2) ta’ dan il-Ftehim.
 (2) Il-Protokolli ta’ implimentazzjoni li saret referenza għalihom fil-paragrafu 1 ta’ dan l-Artikolu għandhom jidħlu fis-seħħ biss wara li jiġi notifikat il-Kumitat.
 (3) Il-Federazzjoni Russa għandha taqbel li tapplika kull dispożizzjoni ta’ Protokoll ta’ implimentazzjoni konkluż ma’ Stat Membru anki fir-relazzjonijiet tiegħu ma’ xi Stat Membru ieħor, fuq talba ta’ dan ta’ l-aħħar u suġġett għall-fattibilità fil-prattika li japplika għall-Federazzjoni Russa. L-Istati Membri għandhom jaqblu li japplikaw kull dispożizzjoni ta’ Protokoll ta’ implimentazzjoni konkluż minn wieħed minnhom anki fir-relazzjonijiet tagħhom mal-Federazzjoni Russa, fuq talba ta’ din ta’ l-aħħar u suġġett għall-fattibilità fil-prattika li japplika għall-Istati Membri l-oħra.
 Dan m’għandux japplika għad-dispożizzjonijiet b’arranġamenti speċifiċi li saret referenza għalihom fil-paragrafu 1 (f) ta’ dan l-Artikolu.
 TAQSIMA VIII
 DISPOŻIZZJONIJIET FINALI
 Artikolu 21
 Applikazzjoni territorjali
 (1) Suġġett għall-paragrafu 2 ta’ dan l-Artikolu, dan il-Ftehim għandu japplika għat-territorju tal-Federazzjoni Russa u għat-territorju li fih japplika t-Trattat li jistabbilixxi l-Komunità Ewropea.
 (2) Dan il-Ftehim m’għandux japplika għat-territorju tar-Renju tad-Danimarka.
 Artikolu 22
 Annessi
 L-Anness 1 sa 6 għandhom jiffurmaw parti integrali minn dan il-Ftehim.
 Artikolu 23
 Dħul fis-seħħ, tul u terminazzjoni
 (1) Dan il-Ftehim għandu jiġi rratifikat jew approvat mill-Partijiet skond il-proċeduri interni tagħhom.
 (2) Suġġett għall-paragrafu 3 ta’ dan l-Artikolu, il-Ftehim għandu jidħol fis-seħħ fl-ewwel jum tat-tieni xahar wara d-data li fiha l-Partijiet jinnotifikaw lil xulxin li l-proċeduri li saret referenza għalihom fil-paragrafu 1 ta’ dan l-Artikolu ġew konklużi. Jekk din id-data hija qabel id-data li fiha jidħol fis-seħħ il-ftehim bejn il-Federazzjoni Russa u l-Komunità Ewropea dwar l-iffaċilitar tal-ħruġ ta’ viżi liċ-ċittadini tal-Federazzjoni Russa u ta’ l-Unjoni Ewropea, dan il-Ftehim għandu jidħol fis-seħħ biss fl-istess data bħal ta’ l-aħħar.
 (3) L-obbligi mfissra fl-Artikoli 3 u 5 ta’ dan il-Ftehim għandhom jibdew japplikaw biss 3 snin wara d-data li saret referenza għaliha fil-paragrafu 2 ta’ dan l-Artikolu. Matul dak il-perjodu ta’ 3 snin, għandhom japplikaw biss għall-persuni mingħajr stat u ċittadini minn pajjiżi terzi li magħhom il-Federazzjoni Russa kkonkludiet trattati bilaterali jew arranġamenti dwar l-ammissjoni mill-ġdid.
 (4) Dan il-Ftehim huwa konkluż għal żmien mhux limitat.
 (5) Kull Parti Kontraenti tista tiddenunċja dan il-Ftehim billi tinnotifika l-Parti Kontraenti l-oħra. Dan il-Ftehim ma jibqax fis-seħħ sitt xhur wara d-data tal-wasla ta’ din in-notifika.
 Magħmul f'Sochi, fil-ħamsa u għoxrin jum ta’ Mejju tas-sena elfejn u sitta f'żewġ kopji kull waħda biċ-Ċek, id-Daniż, l-Olandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, it-Taljan, il-Latvjan, il-Litwan, il-Malti, il-Pollakk, il-Portugiż, is-Slovakk, is-Sloven, l-Ispanjol u r-Russu, b’kull wieħed minn dawn it-testi jkun ugwalment awtentiku.
 Hecho en Sochi, el veinticinco de mayo del dos mil seis.
 V Soči dne dvacátého pátého května dva tisíce šest.
 Udfærdiget i Sotji den femogtyvende maj to tusind og seks.
 Geschehen zu Sotschi am fünfundzwanzigsten Mai zweitausendsechs.
 Kahe tuhande kuuenda aasta maikuu kahekümne viiendal päeval Sotšis.
 'Εγινε στο Σότσι, στις είκοσι πέντε Μαΐου δύο χιλιάδες έξι.
 Done at Sochi on the twenty fifth day of May in the year two thousand and six.
 Fait à Sotchi, le vingt cinq mai deux mille six.
 Fatto a Soci, addì venticinque maggio duemilasei.
 Sočos, divtūkstoš sestā gada divdesmit piektajā maijā.
 Priimta du tūkstančiai šeštų metų gegužės dvidešimt penktą dieną Sočyje.
 Kelt Szocsiban, a kettőezer hatodik év május huszonötödik napján.
 Magħmul f'Sochi, fil-ħamsa u għoxrin jum ta' Mejju tas-sena elfejn u sitta.
 Gedaan te Sotsji, de vijfentwintigste mei tweeduizend zes.
 Sporządzono w Soczi dnia dwudziestego piątego maja roku dwutysięcznego szóstego.
 Feito em Sotchi, em vinte e cinco de Maio de dois mil e seis.
 V Soči dňa dvadsiateho piateho mája dvetisícšesť.
 V Soči, petindvajsetega maja leta dva tisoč šest.
 Tehty Sotšissa kahdentenakymmenentenäviidentenä päivänä toukokuuta vuonna kaksituhattakuusi.
 Som skedde i Sotji den tjugofemte maj tjugohundrasex.
 Adoptată la Sochi, la douăzeci și cinci mai două mii șase.
 Совершено в г. Сочи двадцать пятого мая две тысячи шестого года.
 Por la Comunidad Europea
 Za Evropské společenství
 For Det Europæiske Fællesskab
 Für die Europäische Gemeinschaft
 Euroopa Ühenduse nimel
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Eiropas Kopienas vārdā
 Europos bendrijos vardu
 Az Európai Közösség részéről
 Għall-Komunità Ewropea
 Voor de Europese Gemeenschap
 W imieniu Wspólnoty Europejskiej
 Pela Comunidade Europeia
 Za Európske spoločenstvo
 Za Evropsko skupnost
 Euroopan yhteisön puolesta
 På Europeiska gemenskapens vägnar
 Pentru Comunitatea Europeană
 За Европейское сообщество
 Por la Federación de Rusia
 Za Ruskou federaci
 For Den Russiske Føderation
 Für die Russische Föderation
 Venemaa Föderatsiooni nimel
 Για τη Ρωσική Ομοσπονδία
 For the Russian Federation
 Pour la Fédération de Russie
 Per la Federazione russa
 Krievijas Federācijas vārdā
 Rusijos Federacijos vardu
 Az Orosz Föderáció részéről
 Għall-Federazzjoni Russa
 Voor de Russische Federatie
 W imieniu Federacji Rosyjskiej
 Pela Federação da Rússia
 Za Ruskú federáciu
 Za Rusko federacijo
 Venäjän federaation puolesta
 På ryska federationen vägnar
 Pentru Federația Rusă
 За Российскую Федерацию
 ANNESS 1 TAL-FTEHIM BEJN IL-KOMUNITÀ EWROPEA U L-FEDERAZZJONI RUSSA DWAR L-AMMISSJONI MILL-ĠDID
 Test ta 'immaġni
 [Emblema tal-Federazzjoni Russa]
 (Post u data)
 (Ħatra ta’ l-awtorità kompetenti ta’ l-Istat li għamel it-talba)
 Referenza:
 PROĊEDURA AĊĊELERATA
 Lil
 (Ħatra ta’ l-awtorità kompetenti ta’ l-Istat li lilu saret it-talba)
 Test ta 'immaġni
 1. APPLIKAZZJONI GĦALL-AMMISSJONI MILL-ĠDID
 skond Artikolu 7 tal-Ftehim tal-25 ta' Mejju 2006 bejn il-Komunità Ewropea u l-Federazzjoni Russa dwar ammissjoni mill-ġdid
 A. DETTALJI PERSONALI
 Ritratt
 1. Isem sħiħ (agħmel linja taħt il-kunjom):
 2. Kunjom ix-xbubija:
 3. Data u post tat-twelid:
 4. Sess u deskrizzjoni fiżika (tul, kulur ta’ l-għajnejn, marki ta’ distinzjoni eċċ.):
 5. Magħruf/a ukoll bħala (ismijiet preċedenti, ismijiet oħra wżati/li bihom magħruf/a jew psewdonimi):
 6. Nazzjonalità u lingwa:
 7. Stat Ċivili (fejn possibbli)
 miżżewweġ/a
 mhux miżżewweġ/a
 iddivorzjat/a
 armel/armla
 Jekk miżżewweġ/a
 isem tar-raġel/mara
 Ismijiet u etajiet tat-tfal (jekk hemm)
 8. L-aħħar indirizz fl-Istat li għamel it-talba:
 9. L-aħħar post ta’ residenza fl-Istat li lilu saret it-talba
 B. CIRKOSTANZI SPEĊJALI DWAR IL-PERSUNA LI QED TIĠI TRASFERITA
 1. Stat ta’ saħħa
 (Eż. referenza possibbli għoll kura medika speċjali; l-isem bil-latin tal-marda li tittieħed):
 2. Indikazzjoni ta’ persuna partikolarment perikoluża
 (eż. suspettata b’reat serju; imġiba aggressiva):
 Test ta 'immaġni
 C. DOKUMENTI TA’ EVIDENZA MEHMUŻA
 1.
 (Passaport Nru.)
 (data u post tal-ħruġ)
 (Awtorità li toħroġ)
 (id-data meta jiskadi)
 2.
 (Nru. tal-Karta ta’ l-identità)
 (data u post tal-ħruġ)
 (Awtorità li toħroġ)
 (id-data meta tiskadi)
 3.
 (Nru. tal-liċenzja tas-sewqan)
 (data u post tal-ħruġ)
 (Awtorità li toħroġ)
 (id-data meta tiskadi)
 4.
 (Nru. ta’ dokument uffiċjali ieħor)
 (data u post tal-ħruġ)
 (Awtorità li toħroġ)
 (id-data meta jiskadi)
 D. OSSERVAZZJONIJIET
 (Firma ta’ l-awtorità kompetenti ta’ l-Istat li għamel it-talba) (Siġill/timbru)
 ANNESS 2 TAL-FTEHIM BEJN IL-KOMUNITÀ EWROPEA U L-FEDERAZZJONI RUSSA DWAR L-AMMISSJONI MILL-ĠDID
 Lista ta’ dokumenti għall-prova dwar in-nazzjonalità
 —
 passaporti ta’ kull xorta tal-Federazzjoni Russa jew l-Istati Membri (eż. passaporti domestiċi, passaporti barranin taċ-ċittadini, passaporti nazzjonali, passaporti diplomatiċi, passaporti ta’ servizz u passaporti surrogati inklużi passaporti tat-tfal);
 —
 ċertifikat għar-ritorn fil-Federazzjoni Russa;
 —
 karti ta’ l-identità nazzjonali ta’ l-Istati Membri ta’ l-UE;
 —
 ċertifikati taċ-ċittadinanza jew dokumenti oħra uffiċjali li jsemmu jew jindikaw iċ-ċittadinanza (eż. ċertifikat tat-twelid);
 —
 kotba tas-servizz u karti ta' l-identità militari;
 —
 kotba tar-reġistrazzjoni tal-baħħar, karti ta’ servizz ta’ kaptan u passaporti tal-baħħara.
 ANNESS 3 TAL-FTEHIM BEJN IL-KOMUNITÀ EWROPEA U L-FEDERAZZJONI RUSSA DWAR L-AMMISSJONI MILL-ĠDID
 Lista ta’ dokumenti għall-evidenza indiretta ta’ nazzjonalità
 ANNESS 3 A
 —
 fotokopji uffiċjali ta’ xi wieħed mid-dokumenti elenkati f’ anness 2 ta’ dan il-Ftehim;
 —
 stqarrijiet uffiċjali magħmula għall-iskop ta' proċedura aċċelerata, partikolarment, mill-impjegati ta' l-awtorità tal-fruntiera u xhieda li jistgħu jagħtu xhieda tal-persuna kkonċernata li qed taqsam il-fruntiera.
 ANNESS 3 B
 —
 liċenzji tas-sewqan jew fotokopji tagħhom;
 —
 kull dokument uffiċjali ieħor maħruġ mill-awtoritajiet ta’ l-Istat li lilu saret it-talba;
 —
 karti ta’ l-identità tal-kumpanija jew fotokopji tagħhom;
 —
 stqarrijiet bil-miktub tax-xhieda;
 —
 stqarrijiet bil-miktub magħmula mill-persuna kkonċernata u l-lingwa mitkellma minnu jew minnha, inklużi permezz tal-riżultat ta’ test uffiċjali.
 ANNESS 4 TAL-FTEHIM BEJN IL-KOMUNITÀ EWROPEA U L-FEDERAZZJONI RUSSA DWAR L-AMMISSJONI MILL-ĠDID
 Lista ta’ dokumenti għall-evidenza għar-raġunijiet ta’ l-ammissjoni mill-ġdid ta' ċittadini ta' pajjiżi terzi u persuni mingħajr stat
 —
 viża valida u/jew awtorizzazzjoni ta’ residenza maħruġa mill-Istat li lilu saret it-talba;
 —
 timbri tad-dħul/ħruġ jew approvazzjoni simili ta’ dokument ta’ vjaġġ tal-persuna kkonċernata jew evidenza oħra tad-dħul/ħruġ (eż. fotografika, elettronika jew bijometrika).
 ANNESS 5 TAL-FTEHIM BEJN IL-KOMUNITÀ EWROPEA U L-FEDERAZZJONI RUSSA DWAR L-AMMISSJONI MILL-ĠDID
 Lista ta' dokumenti għall-evidenza indiretta tal-kondizzjonijiet għall-ammissjoni mill-ġdid ta' ċittadini ta' pajjiżi terzi u persuni mingħajr stat
 ANNESS 5 A
 —
 stqarrijiet uffiċjali magħmula għall-iskop ta' proċedura aċċelerata, partikolarment mill-impjegati ta' l-awtorità tal-fruntiera u xhieda li jistgħu jixhdu dwar il-persuna kkonċernata li qed taqsam il-fruntiera;
 ANNESS 5 B
 —
 semmi l-biljetti ta’ vjaġġi bl-ajru, bit-tren, bil-coach jew bil-baħar li juru l-preżenza u l-itinerarju tal-persuna kkonċernata mit-territorju ta’ l-istat li lilu saret it-talba lejn it-territorju ta’ l-Istat li għamel it-talba;
 —
 listi ta’ vjaġġi bl-ajru, bit-tren, bil-coach jew bil-baħar li juru l-preżenza u l-itinerarju tal-persuna kkonċernata mit-territorju ta’ l-istat li lilu saret it-talba lejn it-territorju ta’ l-Istat li għamel it-talba;
 —
 biljetti kif ukoll ċertifikati u kontijiet ta’ kull tip (eż. kontijiet tal-lukanda, karti ta’ appuntamenti għat-tabib/dentist, karti tad-dħul f'istituzzjonijiet pubbliċi/privati eċċ.) li juru b'mod ċar li l-persuna kkonċernata kienet fit-territorju ta' l-Istat li lilu saret it-talba;
 —
 stqarrijiet uffiċjali magħmula, partikolarment, mill-impjegati ta' l-awtorità tal-fruntiera u xhieda li jistgħu jixhdu li l-persuna kkonċernata qasmet il-fruntiera;
 —
 stqarrija uffiċjali tal-persuna kkonċernata fi proċeduri ġuridiċi jew amministrattivi;
 —
 deskrizzjoni tal-post u ċ-ċirkostanzi li fihom il-persuna kkonċernata kienet interċettata wara li daħlet fit-territorju ta’ l-Istat li għamel it-talba;
 —
 informazzjoni li turi li l-persuna kkonċernata użat is-servizzi ta’ kurrier jew aġenzija ta’ l-ivvjaġġar;
 —
 informazzjoni dwar l-identità u/jew preżenza tal-persuna pprovduta minn Organizzazzjoni Internazzjonali;
 —
 rapporti/konferma ta’ informazzjoni minn membri tal-familja, dawk li vvjaġġaw magħha eċċ;
 —
 stqarrija mill-persuna kkonċernata.
 ANNESS 6 TAL-FTEHIM BEJN IL-KOMUNITÀ EWROPEA U L-FEDERAZZJONI RUSSA DWAR AMMISSJONI MILL-ĠDID
 Test ta 'immaġni
 [Emblema tal-Federazzjoni Russa]
 (Post u data)
 (Ħatra ta’ l-awtorità kompetenti ta’ l-Istat li għamel it-talba)
 Referenza
 Lil
 (Ħatra ta’ l-awtorità kompetenti ta’ l-Istat li lilu saret it-talba)
 Test ta 'immaġni
 APPLIKAZZJONI TA’ TRANŻITU
 skond l-Artikolu 15 tal-Ftehim tal-25 ta’ Mejju 2006 bejn il-Komunità Ewropea u l-Federazzjoni Russa dwar l-ammissjoni mill-ġdid
 A. DETTALJI PERSONALI
 Ritratt
 1. Isem sħiħ (agħmel linja taħt il-kunjom):
 2. Kunjom ix-xbubija:
 3. Data u post tat-twelid:
 4. Sess u deskrizzjoni fiżika (tul, kulur ta’ l-għajnejn, marki ta’ distinzjoni eċċ.):
 5. Magħruf/a ukoll bħala (ismijiet preċedenti, ismijiet oħra wżati/li bihom magħruf/a jew aliases):
 6. Nazzjonalità u lingwa:
 7. Tip u numru tad-dokument tal-vjaġġ:
 B. ĊIRKOSTANZI SPEĊJALI DWAR IL-PERSUNA LI QED TKUN TRASFERITA
 1. Stat ta’ saħħa
 (Eż. referenza possibbli għal kura medika speċjali; isem Latin tal-marda li tittieħed):
 2. Indikazzjoni ta’ persuna partikolarment perikoluża
 (eż. suspettata b’reat serju; imġiba aggressiva):
 Test ta 'immaġni
 C. OPERAZZJONI TA’ TRANŻITU
 1. Tip ta' tranzitu
 bl-ajru
 bil-baħar
 fuq l-art
 2. Stat tad-destinazzjoni finali
 3. Stati oħra possibbli ta’ tranżitu
 4. Punt propost fejn ser tinqasam il-fruntiera, data, ħin tat-trasferiment u persuni ta' skorta
 5. Ammissjoni assigurata f’xi Stat ieħor ta’ tranżitu u fl-Istat tad-destinazzjoni finali (Artikolu 14(2) tal-Ftehim bejn il-Fede razzjoni Russa u l-Komunità Ewropea dwar l-ammissjoni mill-ġdid)
 iva
 le
 6. Tagħrif dwar xi raġuni ta’ rifjut ta’ tranżitu (Artikolu 14 (3) tal-Ftehim bejn il-Federazzjoni Russa u l-Komunità Ewropea dwar ammissjoni mill-ġdid)
 iva
 le
 D. OSSERVAZZJONIJIET
 ((Firma ta’ l-awtorità kompetenti ta’ l-Istat li għamel it-talba) (Siġill/timbru)
 Dikjarazzjoni konġunta dwar l-Artikoli 2(1) u 4(1)
 “Il-Partijiet Kontraenti jinnutaw li, skond il-ligijiet ta’ nazzjonalità tal-Federazzjoni Russa u l-Istati Membri, mhuwiex possibbli għal ċittadin ta’ l-Unjoni Ewropea jew tal-Federazzjoni Russa li jiġi mċaħħad min-nazzjonalità tiegħu jew tagħha.
 Il-Partijiet jiftehmu li jikkonsultaw ma’ xulxin fiż-żmien xieraq, jekk din is-sitwazzjoni legali tinbidel.”
 Dikjarazzjoni konġunta dwar l-Artikoli 3(1) u 5(1)
 “Il-Partijiet jiftehmu li persuna qed ‘tidħol direttament’ mit-territorju ta’ l-Istat li lilu saret it-talba fi ħdan it-tifsira tad-dispożizzjonijiet jekk tali persuna waslitx bl-ajru, fuq l-art, jew bil-baħar fit-territorju ta' l-Istat li għamel it-talba mingħajr ma daħlet f'pajjiż terz hi u tagħmel il-vjaġġ. Tranżitu bl-ajru f’pajjiż terz ma jkunx ikkunsidrat bħala dħul.”
 Dikjarazzjoni Konġunta dwar ir-Renju tad-Danimarka
 “Il-Partijiet jinnutaw li dan il-Ftehim ma japplikax għat-territorju jew għaċ-ċittadini tar-Renju tad-Danimarka. F’dawn iċ-ċirkostanzi huwa xieraq li l-Federazzjoni Russa u r-Renju tad-Danimarka jikkonkludu ftehim ta' ammissjoni mill-ġdid fl-istess termini ta' dan il-Ftehim.”
 Dikjarazzjoni Konġunta dwar ir-Repubblika ta’ l-Iżlanda u r-Renju tan-Norveġja
 “Il-Partijiet jinnutaw ir-relazzjoni mill-qrib bejn il-Komunità Ewropea u r-Repubblika ta’ l-Iżlanda u r-Renju tan-Norveġja, partikolarment bis-saħħa tal-Ftehim tat-18 ta’ Mejju 1999 dwar l-assoċjazzjoni ta’ dawn il-pajjiżi fl-implimentazzjoni, l-applikazzjoni u l-iżvilupp ta’ l-acquis ta’ Schengen. F’dawn iċ-ċirkostanzi huwa xieraq li l-Federazzjoni Russa tikkonkludi ftehim ta’ ammissjoni mill-ġdid mar-Repubblika ta’ l-Iżlanda u r-Renju tan-Norveġja fl-istess termini ta' dan il-Ftehim.”


jurisdiction: EU

text:
 Anunţ juridic important
 |
 22000D1123(04)
 Jurnalul Oficial L 296 , 23/11/2000 p. 0033 - 0034 ediţie specială în limba cehă capitol 11 volum 05 p. 35 - 36 ediţie specială în limba estonă capitol 11 volum 05 p. 35 - 36 ediţie specială în limba maghiară capitol 11 volum 05 p. 35 - 36 ediţie specială în limba lituaniană capitol 11 volum 05 p. 35 - 36 LV.ES capitol 11 volum 05 p. 35 - 36 MT.ES capitol 11 volum 05 p. 35 - 36 PL.ES capitol 11 volum 05 p. 35 - 36 SK.ES capitol 11 volum 05 p. 35 - 36 ediţie specială în limba slovenă capitol 11 volum 05 p. 35 - 36
 Decizia nr. 79/1999 a Comitetului mixt al SEEdin 25 iunie 1999de modificare a anexei II (Reglementări tehnice, standarde, încercări și certificare) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa II la acord a fost modificată prin Decizia nr. 75/1999 a Comitetului mixt al SEE din 28 mai 1999 [1].(2) Regulamentul (CE) nr. 1570/98 al Comisiei din 17 iulie 1998 de modificare a anexelor I-IV la Regulamentul Consiliului (CEE) nr. 2377/90 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală [2] trebuie să fie încorporat în acord.(3) Regulamentul (CE) nr. 1916/98 al Comisiei din 9 septembrie 1998 de modificare a anexelor I și II la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală [3] trebuie să fie încorporat în acord.(4) Regulamentul (CE) nr. 1917/98 al Comisiei din 9 septembrie 1998 de modificare a anexelor I și II la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală [4] trebuie să fie încorporat în acord.(5) Regulamentul (CE) nr. 1958/98 al Comisiei din 15 septembrie 1998 de modificare a anexelor I, II, și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală [5] trebuie să fie încorporat în acord,DECIDE:Articolul 1La capitolul XIII punctul 14 [Regulamentul (CEE) nr. 2377/90 al Consiliului] din anexa II la acord se adaugă următoarele liniuțe:- "— 398 R 1570: Regulamentul (CE) nr. 1570/98 al Comisiei din 17 iulie 1998 (JO L 205, 22.7.1998, p. 10);- — 398 R 1916: Regulamentul (CE) nr. 1916/98 al Comisiei din 9 septembrie 1998 (JO L 250, 10.9.1998, p. 8);- — 398 R 1917: Regulamentul (CE) nr. 1917/98 al Comisiei din 9 septembrie 1998 (JO L 250, 10.9.1998, p. 13);- — 398 R 1958: Regulamentul (CE) nr. 1958/98 al Comisiei din 15 septembrie 98 (JO L 254, 16.9.1998, p. 7)."Articolul 2Textele Regulamentelor (CE) nr. 1570/98, (CE) nr. 1916/98, (CE) nr. 1917/98 și (CE) nr. 1958/98 în limbile islandeză și norvegiană, anexate la versiunile în limbile respective ale prezentei decizii, sunt autentice.Articolul 3Prezenta decizie intră în vigoare la 26 iunie 1999, cu condiția efectuării tuturor notificărilor prevăzute la articolul 103 alineatul (1) din acord către Comitetul mixt al SEE.Articolul 4Prezenta decizie se publică în Secțiunea SEE și în Suplimentul SEE ale Jurnalului Oficial al Comunităților Europene.Adoptată la Bruxelles, 25 iunie 1999.Pentru Comitetul mixt al SEEPreședinteleF. Barbaso[1] JO L 284, 9.11.2000.[2] JO L 205, 22.7.1998, p. 10.[3] JO L 250, 10.9.1998, p. 8.[4] JO L 250, 10.9.1998, p. 13.[5] JO L 254, 16.9.1998, p. 7.--------------------------------------------------